Document ID: /fineweb-2-swissfilter-quality_10-filterrobots/filtered/02819.jsonl.gz/150

Ptice najčešće cvrkuću u proljeće zbog hormona koji su pod utjecajem dužeg trajanja dana, odnosno kasnijeg zalaska sunca.
Stručnjaci s instituta Roslin, u blizini Edinburgha, i znanstvenici sa sveučilišta Nagoya u Japanu, otkrili su kako je dio ptičjeg mozga utjecajem godišnjih doba.
Uspjeli su pronaći stanice blizu žlijezde hipofize koje luče jedan određeni hormon u proljeće kada su ptice spremne za parenje.

Ptica češljugara
Tada ove nebeske životinje cvrkuću češće kako bi privukle potencijalne partnere za parenje, kažu stručnjaci.
Točan mehanizam
Profesor Peter Sharp s instituta Roslin smatra:
- I prije smo znali koji je dio mozga pod utjecajem promjena godišnjih doba, ali do sada nismo saznali koji je točno mehanizam u pitanju.
- Sada smo otkrili ključan element u procesu moždanih aktivnosti kada nastupi proljeće – dodaje Sharp te nastavlja – Ovakva otkrića bila bi nemoguća u prošlosti, ali napreci u tehnologiji omogućavaju nam da skeniramo tisuće i tisuće gena kako bi mogli saznati koji su pod utjecajem promjene godišnjeg doba.
Znanstvenici su koristili genomski čip poznat kao microarray kako bi se skeniralo 28.000 gena japanske prepelice, koja je bila izložena svjetlu u nizu različitih vremenskih perioda.
Pokazalo se kako su geni u stanicama na površini mozga 'uključeni' kada se ptica izloži većoj količini svjetla, tvrde stručnjaci te dodaju kako su te stanice lučile hormon koji stimulira štitnjaču.
Istraživanje je pokazalo kako taj hormon, za koji se prije znalo da igra veliku ulogu u rastu i metabolizmu, indirektno stimulira žlijezdu hipofize kako bi se lučilo još hormona zvanih gonadotrofini.
Zbog njih testisi kod ptica rastu, a kao rezultat počinju cvrkutati kako bi privukli partnera za parenje, zaključuju stručnjaci.